10 stappe teen plaasmoorde by regeringwerkswinkel voorgestel(Foto: Anja van der Merwe/Maroela Media) AfriForum het tydens ’n regeringwerkswinkel oor landelike en stedelike veiligheid tien stappe voorgestel wat die vlaag van plaasmoorde doeltreffend sal bekamp. Ernst Roets, hoof van beleid en aksie by AfriForum, het virtueel aan die werkswinkel deelgeneem om AfriForum se perspektief oor en voorgestelde oplossing vir landelike veiligheid en die plaasmoordkwessie oor te dra. AfriForum se aanbieding het ’n oorsig behels van die landelikeveiligheidskrisis en redes waarom plaasmoorde as unieke misdade beskou behoort te word, asook die uitdagings wat tot konflik lei. Die aanbieding het die kwessie van negatiewe stereotipering van boere en haatspraak aangeraak. Aan die einde het AfriForum voorstelle gelewer om landelike veiligheid te verhoog. “AfriForum voer sedert 2012 ’n veldtog om plaasaanvalle en -moorde as prioriteitsmisdade te laat klassifiseer. Dit is egter sedert die organisasie se ontstaan ’n aktiewe rolspeler in die stryd teen plaasaanvalle en -moorde,” sê Roets. “AfriForum het voorheen by verskeie geleenthede sy hand na die regering uitgesteek om feite oor plaasaanvalle en -moorde aan te bied. Ons hoop egter dat dié aanbieding die eerste van vele ander geleenthede sal wees om die organisasie se gedetailleerde ondervinding van en navorsing oor landelike veiligheid na die tafel te bring,” sluit Roets af. AfriForum se tien voorgestelde stappe is: